
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 76 

5 Μαρτίου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

110. Τροποποίηση του Προεδρικού Διατάγματος 

151/2002 «Πενική Γ ραμματεία Οικονομικού Σχεδια- 
σμού και Αμυντικών Επενδύσεων» (ΦΕΚ132 Α').... 1 

111. Καθορισμός του απαιτουμένου αριθμού θέσεων 


στάθμευσης αυτοκινήτων αναλόγως των χρήσε¬ 
ων και του μεγέθους των κτιρίων στο ηπειρωτικό 
τμήμα της Περιφέρειας Αττικής και κατάργηση 

του π.δ/τος 230/1993 (Α'94). 2 

112. Τροποποίηση διατάξεων του Π.Δ.352/1995 «Ορ¬ 
γανισμός Σχολής Αστυφυλάκων» (ΑΊ87) και άλ¬ 
λες διατάξεις. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 110 
Τροποποίηση του Προεδρικού Διατάγματος 151/2002 
«Γ ενική Γ ραμματεία Οικονομικού Σχεδιασμού και Αμυ¬ 
ντικών Επενδύσεων» (ΦΕΚ 132 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4παρ.3του Ν.2984/2002 (ΦΕΚΑ'15/02) 
«Οργανωτικά θέματα του Υπουργείου Εθνικής Άμυνας, 
ρυθμίσεις προσωπικού των Ενόπλων Δυνάμεων και άλλες 
διατάξεις». 

β. Του άρθρου 22 παρ.3 του Ν.2362/1995 (ΦΕΚ Α' 
247/95) «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

γ. Του άρθρου 29Α του Ν.1558/1985 «Κυβέρνηση και 
Κυβερνητικά Όργανα» (ΦΕΚ ΑΊ37/85), όπως αυτό προ¬ 
στέθηκε με το άρθρο 27 του Ν. 2081/92 (ΦΕΚ Α' 154/92) 
και τροποποιήθηκε με το άρθρο Ιπαρ 2 περ. α του Ν. 
2469/97 (ΦΕΚ Α'38/97). 

2. Την 1065956/863/Α0006/15.7.2003 (ΦΕΚ Β' 985/03) 
κοινή απόφαση του Πρωθυπουργού καιτου Υπουργού Οι¬ 


κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

3. Το Π.Δ 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ Α' 57/02). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη του κρατικού προϋπολογι¬ 
σμού ύψους 20.000 ευρώ, γιατοτρέχονέτος και για κάθε 
ένα από τα πέντε επόμενα έτη, που θα καλύπτεται από τις 
πιστώσεις του ΥΠΕΘΑ, ειδικός φορέας 11130 ΚΑΕ 0219 
(Ν.2081/92 άρθρο 27 ΦΕΚ124Α'). 

5. Την 67/12.2.2004 Γνωμοδότηση του Συμβουλίυ της 
Επικράτειας μετά από πρόταση του Υπουργού Εθνικής 
Άμυνας και του Υφυπουργού Οικονομίας και Οικονομι¬ 
κών, αποφασίζουμε: 

Άρθρο 1 

1. Τα εδάφια α και β της περ. Β της παρ. 1 του άρθρου 
11 του Π.Δ.151/2002 (ΑΊ32) αντικαθίστανται ως εξής: 

α. ΠΕ Μηχανικών: Θέσεις ογδόντα δύο (82) από τις 
οποίες δύο (2) θέσεις κατανέμονται στο βαθμό του Διευ¬ 
θυντή και Ογδόντα (80) στους βαθμούς Δ-Α. 

β. ΠΕ Διοικητικού - Οικονομικού : Θέσεις τριάντα τρεις 
(33) από τις οποίες μία (1) θέση κατανέμεται στο βαθμό 
του Διευθυντή και τριάντα δύο (32) στους βαθμούς Δ - Α. 

2. Στην παρ. 2του άρθρου 11 του Π.Δ 151/2002 προστί¬ 
θενται εδάφια ως εξής: 

Οι θέσεις των κλάδων της περίπτωσης Β, εδ. γ-ιζ της 
παρ. 1 του άρθρου 11 του Π.Δ 151/2002 Β κατανέμονται 
για τις κατηγορίες ΠΕ, ΤΕ, ΔΕ στους βαθμούς Δ-Α και για 
την κατηγορία ΥΕ στους βαθμούς Ε-Β. Οι ανωτέρω κλάδοι 
περιλαμβάνουντις ειδικότητες που προσδιορίζονται κατά 
κλάδο στις αντίστοιχες διατάξεις του ΠΔ 50/2001 (ΦΕΚΑ' 
39). Σε κάθε περίπτωση ο αριθμός των θέσεων κατά ειδι¬ 
κότητα καθορίζεται κάθε φορά με την προκήρυξη πλήρω¬ 
σης θέσεων, ανάλογα με τις υπηρεσιακές ανάγκες. 

3. Στο άρθρο 11 του Π.Δ 151/2002 προστίθενται παρά¬ 
γραφοι 5, 6, και 7 ως εξής: 

5. Προσόντα Διορισμού στους Εισαγωγικούς Βαθμούς 
των ανωτέρω Κλάδων ορίζονται τα προβλεπόμενα στις 
αντίστοιχες διατάξεις του ΠΔ 50/2001 (ΦΕΚΑ' 39) και στη 
διάταξη της παραγράφου 3β του άρθρου 11 του ΠΔ 
151/2002 (ΦΕΚΑ' 132). 

6. Η συνδρομή ορισμένης εξειδίκευσης, γνώσης ή 
εμπειρίας, όπου αυτές απαιτούνται, αποδεικνύεται σύμ- 

φωνα με όσα ορίζονται στην παράγραφο 6 και επόμενες 
του άρθρου 26του Π.Δ. 50/2001 (Α'39/2001). 

7. Οι πολιτικοί υπάλληλοι που προΐστανται οργανικών 
μονάδων, προγραμματίζουν, οργανώνουν, συντονίζουν 
και ελέγχουν τις εργασίες της οργανικής μονάδας της 
οποίας προΐστανται και αξιολογούν τους υπ’ αυτούς πο¬ 
λιτικούς υπαλλήλους σύμφωνα με την εκάστοτε ισχύου- 
σα (για τους δημοσίους υπαλλήλους) νομοθεσία. 

4. Μετά το άρθρο 11 του του Π.Δ 151/2002 προστίθε¬ 
νται άρθρα 11 Α και 11 Β ως εξής : 

Άρθρο 11Α 

Προϊστάμενοι Διευθύνσεων 

1. Στις Γενικές Διευθύνσεις της Γενικής Γραμματείας 
Οικονομικού Σχεδιασμού και Αμυντικών Επενδύσεωντου 
Υπουργείου Εθνικής Άμυνας (ΓΓΟΣΑΕ) προΐστανται Γενι¬ 
κοί Διευθυντές σύμφωνα μετά οριζόμενα στη διάταξη του 
άρθρου 11 του Ν.2984/2002 και στη διάταξη του άρθρου 
2του Π.Δ. 151/2002. 

2. Στις παρακάτω Διευθύνσειςτης ΓΓΟΣΑΕ προΐστανται 
πολιτικοί υπάλληλοι, οι οποίοι πληρούνταπροβλεπόμενα 
από τις σχετικές διατάξεις, τυπικά και ουσιαστικά προσό¬ 
ντα (Κεφ. Δ' Ν.2683/99 ΦΕΚ Α 19/99), σύμφωνα και με τη 
διάταξη της παρ. 4 του άρθρου 11 του Π.Δ. 151/02, ως 

εξής: 

α. Στην Διεύθυνση Προϋπολογισμού (ΔΙΠΥ) της Γ ενικής 
Δνσης Οικονομικού Σχεδιασμού (ΓΔΟΣ), προΐσταται 
υπάλληλος του Κλάδου ΠΕ Διοικητικού - Οικονομικού. 

β. Στην Διεύθυνση Λοιπού Εξοπλισμού της Γενικής 
Δνσης Αμυντικών Επενδύσεων (ΓΔΑΕ), προΐσταται υπάλ¬ 
ληλος του Κλάδου ΠΕ Μηχανικών. 

γ. Στην Διεύθυνση Αμυντικής Βιομηχανίας (ΔΑΒ) της Γ ε¬ 
νικής Δνσης Αμυντικής Βιομηχανίας και Έρευνας (ΓΔΑ- 
ΒΕ), προΐσταται υπάλληλος του Κλάδου ΠΕ Μηχανικών. 

Άρθρο 11Β 

Προϊστάμενοι Τμημάτων 

1. Στα παρακάτω τμήματα των Διευθύνσεων της 
ΓΓΟΣΑΕ προΐστανται πολιτικοί υπάλληλοι, οι οποίοι πλη¬ 
ρούν τα προβλεπόμενα τυπικά και ουσιαστικά προσόντα 
(Κεφ. Δ' Ν.2683/99), σύμφωνα και με τη διάταξη της παρ. 
4του άρθρου 11 του Π.Δ.151/02, ως εξής: 

α. Στο Τμήμα Προϋπολογισμού Γενικής Γραμματείας 
της Δνσης Προϋπολογισμού (ΔΙΠΥ) της Γενικής Δνσης 
Οικονομικού Σχεδιασμού (ΓΔΟΣ), προΐσταται υπάλληλος 
του Κλάδου ΠΕ Διοικητικού - Οικονομικού. 

β. Στο Τμήμα Παροχών της Δνσης Οικονομικού (ΔΟΙ) 
της ΓΔΟΣ, προΐσταται υπάλληλος του Κλάδου ΠΕ Διοικη¬ 
τικού - Οικονομικού. 

γ. Στο Τμήμα Οικονομικής Μέριμνας και Νομικών Προ- 
σώπωντης Δνσης Οικονομικού (ΔΟΙ) της ΓΔΟΣ, προΐστα- 
ταιυπάλληλοςτου Κλάδου ΠΕΔιοικητικού-Οικονομικού. 

δ. Στο Τμήμα Πολιτικού Προσωπικού της Δνσης Προ¬ 
σωπικού και Διοικητικής Μέριμνας (ΔΠ & ΔΜ) της ΓΔΟΣ, 
προΐσταται υπάλληλος του Κλάδου ΠΕ Διοικητικού - Οι¬ 
κονομικού. 

ε. Στο Τμήμα Διοικητικής Μέριμνας της Δνσης Προσω¬ 
πικού και Διοικητικής Μέριμνας (ΔΠ & ΔΜ) της ΓΔΟΣ, 
προΐσταται υπάλληλοςτου Κλάδου ΠΕ Μηχανικών και σε 
περίπτωση έλλειψης αυτού υπάλληλος του Κλάδου ΤΕ 
Τεχνολογικών Εφαρμογών. 


στ. Στο Τμήμα ΠΔΕ-Εθνικών και Διεθνών Προγραμμά¬ 
των της ΓΔΟΣ, προΐσταται υπάλληλος του Κλάδου ΠΕ 
Μηχανικών ή ΠΕ Διοικητικού - Οικονομικού ή ΤΕ Δ - Λ. 

ζ. Στο Τμήμα Αξιολόγησης και Κατάρτισης Συμβάσεων 
Α.Ω της Δνσης Κύριου Εξοπλισμού (ΔΙΚΕ) της ΓΔΑΕ, 
προΐσταται υπάλληλοςτου Κλάδου ΠΕ Μηχανικών. 

η. Στο Τμήμα Κοινών Προμηθειών της Δνσης Λοιπού 
Εξοπλισμού (ΔΙΛΕ) της Γ ΔΑΕ, προΐσταται υπάλληλος του 
Κλάδου ΠΕ Μηχανικών. 

θ. Στο Τμήμα Τυποποίησης- Προδιαγραφών της Δνσης 
Λοιπού Εξοπλισμού (ΔΙΛΕ) της ΓΔΑΕ, προΐσταται υπάλ¬ 
ληλοςτου κλάδου ΠΕ Μηχανικών. 

ι. Στο Τμήμα Κατάρτισης Κύριων Συμβάσεωντης Δνσης 
Κύριου Εξοπλισμού (ΔΙΚΕ) της ΓΔΑΕ, προΐσταται υπάλ¬ 
ληλοςτου Κλάδου ΠΕ Μηχανικών ή ΠΕΔιοικητικού-Οικο- 
νομικού. 

ια. Στο Τμήμα Ελέγχου Τιμών - Κόστους της Δνσης πα¬ 
ρακολούθησης Συμβάσεων και Διασφάλισης Ποιότητας 
(ΔΠΣ &ΔΠ) της ΓΔΑΕ, προΐσταται υπάλληλοςτου Κλάδου 
ΠΕ Διοικητικού - Οικονομικού. 

ιβ. Στο Τμήμα Πολιτικής για την Ποιότητα της Δνσης Πα¬ 
ρακολούθησης Συμβάσεων και Διασφάλισης Ποιότη- 
τας(ΔΠΣ & ΔΠ) της ΓΔΑΕ, προΐσταται υπάλληλος του 
Κλάδου ΠΕ Μηχανικών. 

ιγ. Στο Τμήμα Εποπτείας - Πιστοποίησης Ποιότητας της 
Δνσης Παρακολούθησης Συμβάσεων και Διασφάλισης 
Ποιότητας (ΔΠΣ & ΔΠ) της Γ ΔΑΕ, προΐσταται υπάλληλος 
του Κλάδου ΠΕ Μηχανικών. 

ιδ. Στο Τμήμα Αμυντικής Βιομηχανίας της Δνσης Αμυ¬ 
ντικής Βιομηχανίας (ΔΑΒ) της Γενικής Δνσης Αμυντικής 
Βιομηχανίας και Έρευνας (ΓΔΑΒΕ), προΐσταται υπάλλη¬ 
λος του Κλάδου ΠΕ Μηχανικών. 

ιε. Στο Τμήμα Αντισταθμιστικών Ωφελημάτων και Συ¬ 
μπαραγωγών της Δνσης Αμυντικής Βιομηχανίας (ΔΑΒ) 
της ΓΔΑΒΕ, προΐσταται υπάλληλοςτου Κλάδου ΠΕ Μη¬ 
χανικών. 

ιστ. Στο Τμήμα Συντονισμού - Προγραμματισμού της 
Δνσης Έρευνας (ΔΕ) της ΓΔΑΒΕ, προΐσταται υπάλληλος 
του Κλάδου ΠΕ Μηχανικών. 

ιζ. Στο Τμήμα Ερευνητικών Προγραμμάτων της Δνσης 
Έρευνας (ΔΕ) της ΓΔΑΒΕ, προΐσταται υπάλληλος του 
Κλάδου ΠΕ Μηχανικών. 

ιη. Στο Τμήμα Διεθνούς Επιστημονικής και Τεχνολογι¬ 
κής Συνεργασίας της Δνσης Έρευνας (ΔΕ) της ΓΔΑΒΕ, 
προΐσταται υπάλληλοςτου Κλάδου ΠΕ Μηχανικών. 

ιθ. Στο Τμήμα Διεθνούς Συνεργασίας Προγραμμάτων 
της Δνσης Δημοσίων και Διεθνών Σχέσεων (ΔΔΔΣ) 
προΐσταται υπάλληλοςτου Κλάδου ΠΕ Μηχανικών. 

κ. Στο Τμήμα Δημοσίων Σχέσεων της Διεύθυνσης Διε¬ 
θνών και Δημοσίων Σχέσεων (ΔΔΔΣ), προΐσταται υπάλλη¬ 
λος του Κλάδου ΠΕ Μεταφραστών - Διερμηνέων. 

2. Σε όλες τις Γραμματείες των Διευθύνσεων, Τμημά¬ 
των, Αυτοτελών Γραφείων της ΓΓΟΣΑΕ προΐστανται 
υπάλληλοι του κλάδου ΤΕ ή ΔΕ Διοικητικού- Οικονομικού 
ή ΔΕ Προσωπικού Η/Υ ή ΔΕ Τεχνικού ή ΔΕ Διοικητικών 
Γ ραμματέων. 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας ανατίθεται η δημοσίευ¬ 
ση και εκτέλεση του παρόντος διατάγματος. 

Αθήνα, 4 Μαρτίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΝΙΚΟΣ ΦΑΡΜΑΚΗΣ ΓΙΑΝΝΟΣ ΠΑΠΑΝΤΩΝΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 111 
Καθορισμός του απαιτουμένου αριθμού θέσεων στάθ¬ 
μευσης αυτοκινήτων αναλόγως των χρήσεων και του 
μεγέθους των κτιρίων στο ηπειρωτικό τμήμα της Περι¬ 
φέρειας Αττικής και κατάργηση του π.δ/τος 230/1993 
(Α'94). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 311, 312, 314 και 316 του 
από 14.7.1999 π.δ/τος «Κώδικας Βασικής Πολεοδομικής 
Νομοθεσίας» (Δ' 580). 

2. Τις διατάξεις της παρ.1 του άρθρου 11 του Ν. 
3010/2002 «Εναρμόνιση του Ν. 1650/1986 με τις Οδηγίες 
97/11 Ε.Ε και 96/61 Ε.Ε. κλπ» (Α'91). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 

4. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (ΒΊ484). 

5. Τις 212/2002, 280/2002, 290/2002, 29/2003, 43/2003 
και 50/2003 γνωμοδοτήσεις του Κεντρικού Συμβουλίου 
Χωροταξίας Οικισμού και Περιβάλλοντος. 

6. Το γεγονός ότι από τις κανονιστικές διατάξεις αυτού 
του δ/τος δενπροκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α. 

7. Την 35/2004 γνωμοδότηση του Συμβουλίου της Επι¬ 
κράτειας με πρόταση της Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 
Περιοχή ισχύος 

1. Στο ηπειρωτικό τμήμα της Περιφέρειας Αττικής επι¬ 
βάλλεται κατά το Ν.960/79, όπως ισχύει εξασφάλιση θέ¬ 
σεων στάθμευσης στα ανεγειρόμενα κτίρια σύμφωνα με 
τα προβλεπόμενα στις διατάξεις του παρόντος π. διατάγ¬ 
ματος. 

2. Από τις διατάξεις του παρόντος διατάγματος, εξαι¬ 
ρείται η περιοχή «Ελαιώνα» των Δήμων Αθηναίων, Ταύ¬ 
ρου, Αγίου Ιωάννη Ρέντη, Αιγάλεω, Περιστεριού, της 
οποίας το πολεοδομικό σχέδιο εγκρίθηκε με το από 
11.2.1991 π. διάταγμα (Δ'74). 


Άρθρο 2 

Αριθμός θέσεων στάθμευσης για νέα κτίρια 
ή προσθήκες σε επέκταση υφισταμένων κτιρίων 

Ο απαιτούμενος αριθμός θέσεων στάθμευσης για τα 
νέα κτίρια ή για προσθήκες σε επέκταση υφισταμένων κτι¬ 
ρίων, υπολογίζεται ανάλογα με τη χρήση και τη συνολική 
επιφάνεια του κτιρίου, που προσμετράται στο συντελε¬ 
στή δόμησης ή ανάλογα με τα επί μέρους στοιχεία της 
χρήσης (συνολικό αριθμό αιθουσών, κλινών ή θέσεων θε¬ 
ατών), ως εξής: 

1. Κατοικία: μια (1) θέση στάθμευσης ανά 100 τμ επι¬ 
φάνειας κτιρίου. Πάντως ο αριθμός θέσεων που προκύ¬ 
πτει δεν μπορεί να είναι μικρότερος της μιας θέσης ανά 
διαμέρισμα ή ανά κατοικία. 

2. Διοίκηση, κοινωφελείς οργανισμοί, τράπεζες, γρα¬ 
φεία, εμπορικά καταστήματα (πλην υπεραγορών, εμπορι¬ 
κών κέντρων και πολυκαταστημάτων), καταστήματα πα¬ 
ροχής προσωπικών υπηρεσιών, καθώς και γενικά παρεμ¬ 
φερείς προς τις ανωτέρω χρήσεις, που δεν αναφέρονται 
στο παρόν: μια (1) θέση στάθμευσης ανά: 

α. 60 τμ επιφάνειας κτιρίου εφόσον το οικόπεδο έχει: 

- εμβαδόν μέχρι και 300,00 τμ ή 

- εμβαδόν μέχρι και 500 τμ και συγχρόνως πρόσωπο ή 
βάθος μέχρι και 12,00 μή και 16,00 μ, αντίστοιχα. Γιατην 
εφαρμογή της παρούσας περίπτωσης, το βάθος ορίζεται 
ως ο λόγος του εμβαδού του οικοπέδου δια του προσώ¬ 
που. Εάντο οικόπεδο έχει περισσότερα του ενός πρόσω¬ 
πα, λαμβάνεταιτο μεγαλύτερο. 

β. 50 τμ επιφάνειας κτιρίου εφόσον το οικόπεδο δεν 
εμπίπτει στην προηγούμενη περίπτωση (α). 

3. Υπεραγορές τροφίμων ή άλλων ειδών, πολυκαταστή¬ 
ματα, εμπορικά κέντρα: μία (1) θέση στάθμευσης ανά 15 
τμ επιφάνειας κτιρίου. Για τους τυχόν αποθηκευτικούς 
χώρους, που προσμετρώνται στο συντελεστή δόμησης, 
εφαρμόζονται τα προβλεπόμενα από την παράγραφο 19 
του παρόντος άρθρου. 

4. Εστιατόρια, ταβέρνες, ψητοπωλεία, ζαχαροπλα¬ 
στεία, αναψυκτήρια, καφετέριες, αίθουσες αναψυχής 
(σφαιριστήρια μπιλιάρδα, ΒοννΙίηρ κλπ), 03Γ5,5Π3θΙ< - 03Γ5 
και λοιπά κτίρια εστίασης, αναψυχής και διασκέδασης 
(πλην κέντρων διασκέδασης και καζίνων), που δεν αναφέ- 
ρονται στο παρόν: μία (1) θέση στάθμευσης ανά 35 τμ επι¬ 
φάνειας κτιρίου. 

5. Κέντρα διασκέδασης και καζίνα: μία (1) θέση στάθ¬ 
μευσης ανά 20 τμ επιφάνειας κτιρίου. 

6. Θρησκευτικοί χώροι: μια (1) θέση στάθμευσης ανά 50 
τμ επιφάνειας κτιρίου. 

7. Θέατρα, κινηματογράφοι, αίθουσες συναυλιών, συ- 
νεδριακά κέντρα, κτίρια εμπορικών εκθέσεων - εκθεσιακά 
κέντρα (υλικών, εξοπλισμού) και λοιπά κτίρια συνάθροι¬ 
σης κοινού που δεν αναφέρονται στο παρόν: μια (1) θέση 
στάθμευσης ανά 35 τμ επιφάνειας κτιρίου. Για τυχόν συ- 
νυπάρχουσες χρήσεις (εστιατόρια, ζαχαροπλαστεία, κέ¬ 
ντρα διασκέδασης κλπ) εφαρμόζονταιτα κατά περίπτωση 
προβλεπόμενα από τις διατάξεις του παρόντος άρθρου. 

8. Βιβλιοθήκες, μουσεία, πινακοθήκες, και λοιπά κτίρια 
πολιτιστικών λειτουργιών που δεν αναφέρονται στο πα¬ 
ρόν: μια (1) θέση στάθμευσης ανά 

α) 60 τμ επιφάνειας κτιρίου εφόσον το οικόπεδο έχει τις 
προϋποθέσεις της περίπτωσης (α) της παραπάνω παρα¬ 
γράφου 2 και 

β) 50 τμ επιφάνειας κτιρίου στις λοιπές περιπτώσεις οι¬ 
κοπέδων. 

9. Κέντρα υγείας, υγειονομικοί σταθμοί, ιατρεία ΙΚΑ, 
λοιπά κτίρια παροχής υπηρεσιών υγείας (διαγνωστικά κέ¬ 
ντρα, πολυιατρεία, φυσικοθεραπευτήρια, θεραπευτήρια, 
ιατρικά εργαστήρια) και λοιπά κτίρια περίθαλψης (πλην 
νοσοκομείων και κλινικών) που δεν αναφέρονται στο πα¬ 
ρόν: μια (1) θέση στάθμευσης ανά 50 τμ επιφάνειας κτιρί¬ 
ου. 

10. Νοσοκομεία και κλινικές: μια (1) θέση στάθμευσης 
ανά 3 κλίνες. 

11. Γηροκομεία, άσυλα, οικοτροφεία ορφανοτροφεία 
και λοιπά κτίρια κοινωνικής πρόνοιας που δεν αναφέρο- 
νται στο παρόν: μια (1) θέση στάθμευσης ανά 10 κλίνες. 

12. Βρεφονηπιακοί σταθμοί, παιδικοί σταθμοί: μια (1) 
θέση στάθμευσης ανά μια αίθουσα. 

13. Νηπιαγωγεία, δημοτικά σχολεία, γυμνάσια, λύκεια 
δημόσια ή ιδιωτικά: μια (1) θέση στάθμευσης ανά μια αί¬ 
θουσα. 

14. Κτίρια τριτοβάθμιας εκπαίδευσης (Ανώτατα Εκπαι¬ 
δευτικά Ιδρύματα, Τεχνολογικά Εκπαιδευτικά Ιδρύματα) 
και Ερευνητικά Κέντρα: μια (1) θέση στάθμευσης ανά 50 
τμ επιφάνειας κτιρίου. 

15. Λοιπά κτίρια εκπαίδευσης (φροντιστήρια, ΙΕΚ, ΚΕΚ, 
ωδεία, σχολές χορού και λοιπά παρεμφερή, που δεν ανα- 
φέρονται στο παρόν): μια (1) θέση στάθμευσης ανά 

α) 60 τμ επιφάνειας κτιρίου εφόσον το οικόπεδο έχει τις 
προϋποθέσεις της περίπτωσης (α) της προηγούμενης 
παραγράφου 2 και 

β) 50 τμ επιφάνειας κτιρίου στις λοιπές περιπτώσεις οι¬ 
κοπέδων. 

16. Αθλητικές εγκαταστάσεις (γυμναστήρια, κολυμβη¬ 
τήρια, στάδια, αθλητικά κέντρα, γήπεδα και λοιπές αθλη¬ 
τικές χρήσεις που δεν αναφέρονται στο παρόν): Μία (1) 
θέση στάθμευσης ανά 100 τμ επιφάνειας άθλησης. Στον 
αριθμό που προκύπτει προστίθεται μια (1) θέση στάθμευ¬ 
σης ανά 12 θέσεις θεατών εφ' όσον για τις εν λόγω εγκα¬ 
ταστάσεις προβλέπονται κερκίδες. 

17. Συνεργεία επισκευής αυτοκινήτων, φανοποιεία, βα¬ 
φεία κλπ: μία (1) θέση στάθμευσης ανά 20 τμ επιφάνειας 
κτιρίου. 

18. Ξενοδοχεία, ξενώνες και εν γένει τουριστικές εγκα¬ 
ταστάσεις: μια (1) θέση στάθμευσης ανά 6 κλίνες. Ειδικά 
για τουριστικές εγκαταστάσεις που διαθέτουν αίθουσες 
εστιατορίων, κέντρων διασκέδασης ή άλλων χρήσεων ή 
χώρους συνάθροισης κοινού, πέρα από τις απαιτούμενες 
από τους κανονισμούς του ΕΟΤ, εφαρμόζονται για τις 
χρήσεις αυτές τα κατά περίπτωση προβλεπόμενα από τις 
διατάξεις του παρόντος άρθρου. 

19. Βιομηχανίες, βιοτεχνίες, επαγγελματικά εργαστή¬ 
ρια, κτίρια αποθήκευσης, κτίρια χονδρεμπορίου: μία (1) 
θέση ανά 60 τμ επιφάνειας κτιρίου. 

Άρθρο 3 

Αριθμός θέσεων στάθμευσης για προσθήκες σε ύψος ή 
μεταβολές της χρήσης υφισταμένων κτιρίων. 

Ο απαιτούμενος αριθμός θέσεων στάθμευσης για προ¬ 
σθήκες σε ύψος ή για μεταβολές της χρήσης κτιρίων υφι¬ 
σταμένων κατά τη δημοσίευση του παρόντος υπολογίζε¬ 
ται ανάλογα με τη χρήση και τη συνολική επιφάνεια της 
προσθήκης ή του υφισταμένου κτιρίου που αλλάζει χρή¬ 
ση, η οποία προσμετράται στο συντελεστή δόμησης ή 


ανάλογα με τα επί μέρους στοιχεία της χρήσης (συνολικό 
αριθμό αιθουσών, κλινών ή θέσεων θεατών), ως εξής: 

1. Κατοικία: μια (1) θέση στάθμευσης ανά 150 τμ επι¬ 
φάνειας κτιρίου. 

2. Διοίκηση, κοινωφελείς οργανισμοί, τράπεζες, γρα¬ 
φεία, εμπορικά καταστήματα (πλην υπεραγορών, εμπορι¬ 
κών κέντρων και πολυκαταστημάτων), καταστήματα πα¬ 
ροχής προσωπικών υπηρεσιών, καθώς και γενικά παρεμ¬ 
φερείς προς τις ανωτέρω χρήσεις, που δεν αναφέρονται 
στο παρόν: μια (1) θέση στάθμευσης ανά 80 τμ επιφάνει¬ 
ας κτιρίου. 

3. Υπεραγορές τροφίμων ή άλλων ειδών, πολυκαταστή¬ 
ματα, εμπορικά κέντρα: μία (1) θέση στάθμευσης ανά 20 
τμ επιφάνειας κτιρίου. Για τους τυχόν αποθηκευτικούς 
χώρους, που προσμετρώνται στο συντελεστή δόμησης, 
εφαρμόζονται τα προβλεπόμενα από την παράγραφο 19 
του παρόντος άρθρου. 

4. Εστιατόρια, ταβέρνες, ψητοπωλεία, ζαχαροπλα¬ 
στεία, αναψυκτήρια, καφετέριες, αίθουσες αναψυχής 
(σφαιριστήρια μπιλιάρδα, ΒοννΙίηρ, ά3Γ5,5Π3θΙ<-ά3Γ5) και 
λοιπά κτίρια εστίασης, αναψυχής και διασκέδασης (πλην 
κέντρων διασκέδασης και καζίνων), που δεν αναφέρονται 
στο παρόν: μία (1) θέση στάθμευσης ανά 40 τμ επιφάνει¬ 
ας κτιρίου. 

5. Κέντρα διασκέδασης και καζίνα: μία (1) θέση στάθ¬ 
μευσης ανά 20 τμ επιφάνειας κτιρίου. 

6. Θρησκευτικοί χώροι: μια (1) θέση στάθμευσης ανά 60 
τμ επιφάνειας κτιρίου. 

7. Θέατρα, κινηματογράφοι, αίθουσες συναυλιών, συ- 
νεδριακά κέντρα, κτίρια εμπορικών εκθέσεων - εκθεσιακά 
κέντρα (υλικών, εξοπλισμού) και λοιπά κτίρια συνάθροι¬ 
σης κοινού, που δεν αναφέρονται στο παρόν: μια (^θέ¬ 
ση στάθμευσης ανά 50 τμ επιφάνειας κτιρίου. Για τυχόν 
συνυπάρχουσες χρήσεις (εστιατόρια, ζαχαροπλαστεία, 
κέντρα διασκέδασης κλπ) εφαρμόζονται τα κατά περί¬ 
πτωση προβλεπόμενα από τις διατάξεις του παρόντος 
άρθρου. 

8. Βιβλιοθήκες, μουσεία, πινακοθήκες, και λοιπά κτίρια 
πολιτιστικών λειτουργιών, που δεν αναφέρονται στο πα¬ 
ρόν: μια (1) θέση στάθμευσης ανά 80 τμ επιφάνειας κτιρί¬ 
ου. 

9. Κέντρα υγείας, υγειονομικοί σταθμοί, ιατρεία ΙΚΑ, 
λοιπά κτίρια παροχής υπηρεσιών υγείας (διαγνωστικά κέ¬ 
ντρα, πολυιατρεία, φυσικοθεραπευτήρια, θεραπευτήρια, 
ιατρικά εργαστήρια) και λοιπά κτίρια περίθαλψης (πλην 
νοσοκομείων και κλινικών) που δεν αναφέρονται στο πα¬ 
ρόν: μια (1) θέση στάθμευσης ανά 80 τμ επιφάνειας κτιρί¬ 
ου. 

10. Νοσοκομεία και κλινικές: μια (1) θέση στάθμευσης 
ανά 6 κλίνες. 

11. Γηροκομεία, άσυλα, οικοτροφεία ορφανοτροφεία 
κλπ. παρεμφερή κτίρια κοινωνικής πρόνοιας που δεν ανα- 
φέρονται στο παρόν: μια (1) θέση στάθμευσης ανά 15 κλί¬ 
νες. 

12. Βρεφονηπιακοί σταθμοί, παιδικοί σταθμοί: μια (1) 
θέση στάθμευσης ανά μια αίθουσα. 

13. Νηπιαγωγεία, δημοτικά σχολεία, γυμνάσια, λύκεια 
δημόσια ή Ιδιωτικά: μια (1) θέση στάθμευσης ανά μια αί¬ 
θουσα. 

14. Κτίρια τριτοβάθμιας εκπαίδευσης (Ανώτατα Εκπαι¬ 
δευτικά Ιδρύματα, Τεχνολογικά Εκπαιδευτικά Ιδρύματα) 
και Ερευνητικά Κέντρα: μια (1) θέση στάθμευσης ανά 100 
τμ επιφάνειας κτιρίου. 

15. Λοιπά κτίρια εκπαίδευσης (φροντιστήρια, ΙΕΚ, ΚΕΚ, 
Ωδεία, σχολές χορού και λοιπά παρεμφερή που δεν ανα- 
φέρονται στο παρόν): μια (1) θέση στάθμευσης ανά 80 τμ 
επιφάνειας κτιρίου. 

16. Αθλητικές εγκαταστάσεις (γυμναστήρια, κολυμβη¬ 
τήρια, στάδια, αθλητικά κέντρα, γήπεδα κλπ. αθλητικές 
χρήσεις που δεν αναφέρονται στο παρόν): μία (1) θέση 
στάθμευσης ανά 200 τμ επιφάνειας άθλησης. Στον αριθ¬ 
μό που προκύπτει προστίθεται μια (1) θέση στάθμευσης 
ανά 15 θέσεις θεατών εφ' όσον για τις εν λόγω εγκατα¬ 
στάσεις προβλέπονται κερκίδες. 

17. Συνεργεία επισκευής αυτοκινήτων, φανοποιεία, βα¬ 
φεία κλπ: μία (1) θέση στάθμευσης ανά 20 τμ επιφάνειας 
κτιρίου. 

18. Ξενοδοχεία, ξενώνες και εν γένει τουριστικές εγκα¬ 
ταστάσεις μια (1) θέση στάθμευσης ανά 10 κλίνες. Ειδικά 
για τουριστικές εγκαταστάσεις που διαθέτουν αίθουσες 
εστιατορίων, κέντρων διασκέδασης ή άλλων χρήσεων ή 
χώρους συνάθροισης κοινού, πέρα από τις απαιτούμενες 
από τους κανονισμούς του ΕΟΤ, εφαρμόζονται για τις 
χρήσεις αυτές τα κατά περίπτωση προβλεπόμενα από τις 
διατάξεις του παρόντος άρθρου. 

19. Βιομηχανίες, βιοτεχνίες, επαγγελματικά εργαστή¬ 
ρια, κτίρια αποθήκευσης, κτίρια χονδρεμπορίου: μία (1) 
θέση ανά 80 τμ επιφάνειας κτιρίου. 

Άρθρο 4 

Τρόπος υπολογισμού αριθμού θέσεων στάθμευσης και 
αναγωγής του σε επιφάνεια χώρου στάθμευσης. 

1. Ο ελάχιστος απαιτούμενος αριθμός θέσεων στάθ¬ 
μευσης ανάλογα με τη χρήση και το μέγεθος του κτιρίου 
υπολογίζεται ως εξής; 

Διαιρείται το σύνολο των επιφανειών κάθε χρήσης του 
κτιρίου ή των επί μέρους στοιχείων της χρήσης (αριθμός 
αιθουσών, κλινών ή θέσεων θεατών) με τα αντίστοιχα με¬ 
γέθη, που κατά περίπτωση απαιτούνται για μια θέση σύμ¬ 
φωνα με τα προηγούμενα άρθρα 2 ή 3. 

Όταν το δεκαδικό μέρος του πηλίκου είναι μεγαλύτερο 
ή ίσον του 0,5 προστίθεται μία θέση, ενώ όταν είναι μι¬ 
κρότερο του 0,5 δεν λαμβάνεται υπόψη. 

Οι θέσεις που προκύπτουν από κάθε χρήση προστίθε¬ 
νται και αποτελούν τον συνολικό αριθμό θέσεων. 

2. Οι επιφάνειες των κοινοχρήστων χώρων των κτιρίων 
δεν προσμετρώνται για τον υπολογισμό των θέσεων 
στάθμευσης. 

3. Σε περιπτώσεις αλλαγής χρήσεως κτιρίων, που υφί- 
στανται νόμιμα κατά τη δημοσίευση του παρόντος, θεω¬ 
ρείται ότι έχει εξασφαλιστεί σύ μφωνα με τις διατάξεις του 
άρθρου 2 ο αριθμός των θέσεωνπου αντιστοιχεί στην υφι- 
σταμένη χρήση, ο οποίος και αφαιρείται από αυτόν που 
προκύπτει για τη νέα χρήση βάσει του άρθρου 3. 

4. Απαλλάσσονται της κατά τον Ν.960/79 υποχρέωσης 
εξασφάλισης θέσεων στάθμευσης προσθήκες σε ύψος 
ή σε επέκταση κτιρίων που υφίστανται νόμιμα προ του 
Ν.960/79, εφόσον αυτές προορίζονται για χρήση κατοι¬ 
κίας και έχουν επιφάνεια μικρότερη ή ίση των 100 τμ. Τα 
ανωτέρω εφαρμόζονται μόνο για την πρώτη πραγματο¬ 
ποιούμενη μετά την ισχύ του Ν.960/79 προσθήκη. 

5. Ο τρόπος αναγωγής του αριθμού των επιβαλλόμε¬ 
νων ανά κτίριο θέσεων σε επιφάνεια χώρου στάθμευσης 
γίνεται σύμφωνα μετά οριζόμενα: 

α. στην απόφαση του Υφυπουργού Περιβάλλοντος Χω¬ 
ροταξίας και Δημοσίων Έργων 98728/7722/15.12.92 


«Προδιαγραφές για την κατασκευή χώρων στάθμευσης 
αυτοκινήτων που εξυπηρετούν τα κτίρια» (Δ' 167), εφό¬ 
σον η χωρητικότητα των χώρων είναι μέχρι και 30 θέσεων 

ή 

β. στοπ, διάταγμα 455/1976 «Περί όρων και προϋποθέ¬ 
σεων ιδρύσεως και λειτουργίας σταθμών αυτοκινήτων 
κλπ» (ΑΊ69), όπως τροποποιήθηκε με το π. διάταγμα 
326/1991 (Α' 117), εφόσον η χωρητικότητα των χώρων εί¬ 
ναι μεγαλύτερη. 

6. Ειδικά για τις περιπτώσεις κατασκευής χώρων στάθ¬ 
μευσης που λειτουργούν αποκλειστικά με μηχανικά μέσα 
αποθήκευσης οχημάτων (μηχανικοί χώροι στάθμευσης), 
η απαιτούμενη συνολική επιφάνεια και το μέγεθος του 
χώρου στάθμευσης προκύπτει με βάση τα στοιχεία του 
εγκεκριμένου τύπου του κατασκευαζόμενου χώρου 
στάθμευσης. 

Άρθρο 5 

Πρόσθετοι όροι, περιορισμοί και απαγορεύσεις 

1. Σε περιπτώσεις υπεραγορών, πολυκαταστημάτων 
και εμπορικών κέντρων επιβάλλεται η εξασφάλιση ποσο¬ 
στού τουλάχιστον 50% των θέσεων στάθμευσης στο αυ¬ 
τό ακίνητο ή σε όμορο αυτού. 

2. Όταν οι είσοδοι ή οι έξοδοι των χώρων στάθμευσης 
αυτοκινήτων βρίσκονται σε πεζόδρομους ή παιδότοπους, 
ο αριθμός των θέσεων δεν μπορεί να είναι μεγαλύτερος 
του απαιτούμενου για την εξυπηρέτηση των κτιρίων, τα 
οποία έχουν πρόσωπο μόνο στο συγκεκριμένο πεζοδρό¬ 
μο ή παιδότοπο. 

3. Όταν οι είσοδοι ή οι έξοδοι των χώρων στάθμευσης 
αυτοκινήτων απέχουν λιγότερο των 30 μ. από σηματοδο- 
τούμενο κόμβο και βρίσκονται στην κύρια οδό, για την 
οποία επιβλήθηκε η σηματοδότηση, η χωρητικότητα των 
χώρων δεν μπορεί να είναι μεγαλύτερη των 15 θέσεων. Η 
παραπάνω απόσταση μετράται από τον άξονα της πλη- 
σιέστερης εισόδου ή εξόδου του χώρου στάθμευσης μέ¬ 
χρι τον πλησιέστερο σηματοδότη του κόμβου. 

4. Δεν επιτρέπεται η δημιουργία χώρων στάθμευσης 
αυτοκινήτων: εφόσον οι είσοδοι ή έξοδοί τους βρίσκονται 
σε οδούς πλάτους μικρότερου των 7,50 μ. Το πλάτος αυ¬ 
τό μετράται από οικοδομική σε οικοδομική γραμμή αφού 
προστεθεί και η τυχόν οπισθοχώρηση του ισογείου του 
κτιρίου, μόνο για το οικόπεδο στο οποίο γίνεται η οπισθο¬ 
χώρηση. Το παραπάνω πλάτος μετράται κατά τη θέση ει¬ 
σόδου και εξόδου του χώρου στάθμευσης και σε μήκος 
πρόσοψης 6 μ. 

5. Ειδικές διατάξεις με τις οποίες επιβάλλονται σε συ¬ 
γκεκριμένες περιοχές ή τμήματα αυτών ή σε συγκεκριμέ¬ 
νες θέσεις, πλατείες, οδούς, πεζόδρομους ή και μεμονω¬ 
μένα οικόπεδα πρόσθετοι περιορισμοί ή απαγορεύσεις 
ως προς τη δη-μιουργία χώρων στάθμευσης αυτοκινή¬ 
των, κατισχύουν των διατάξεων του παρόντος διατάγμα¬ 
τος. 

Άρθρο 6 

Τρόπος υπολογισμού εισφοράς 

1. Για τον υπολογισμό της εισφοράς στις περιπτώσεις 
εξαγοράς των απαιτουμένων θέσεων στάθμευσης κατ' 
εφαρμογή της περίπτωσης (γ) της παρ. 2 του άρθρου 1 
του Ν.960/1979, όπως εκάστοτε ισχύει, λαμβάνεται επι¬ 
φάνεια ίση με 25,00 τμ. για κάθε θέση στάθμευσης. 

2. Για τον υπολογισμό της εισφοράς κατά την περίπτω- 
ση (γ) της παρ. 2 του άρθρου 1 του Ν.960/1976ως ισχύει, 

όπως ειδικότερα ορίζεται στο άρθρο 5 του αυτού νόμου, 
λαμβάνεται υπόψη η αντικειμενική αξία των ακινήτων. 

Άρθρο 7 

Αριθμός θέσεων στάθμευσης μεγάλων αυτοκινήτων 

1. Για τις αναφερόμενες στον παρακάτω πίνακα χρή¬ 
σεις κτιρίων, πέραν των υποχρεώσεων που ορίζονται στα 
προηγούμενα άρθρα, επιβάλλεται και η εξασφάλιση προ 
της αντίστοιχης εισόδου ή εξόδου του κτιρίου θέσεων 
στάθμευσης μεγάλων αυτοκινήτων, όπως ειδικότερα ορί¬ 
ζεται στο παρόν άρθρο. 

2. Η κατά τα ανωτέρω εξασφάλιση θέσεων στάθμευσης 
μεγάλων αυτοκινήτων επιβάλλεται μόνο εφ'όσον η συνο¬ 
λική επιφάνεια του κτιρίου, που καταλαμβάνουν οι χρή¬ 
σεις του πίνακα και που προσμετράται στο συντελεστή 
δόμησης, είναι ίση ή μεγαλύτερη από: 

α) εξακόσια (600) τμ. στις περιπτώσεις 

- υπεραγορών τροφίμων ή άλλων ειδών, 

- πολυκαταστημάτων και 

- εμπορικών κέντρων, 

β) οκτακόσια (800) τμ. για τις λοιπές χρήσεις 

3. Εάν η συνολική επιφάνεια κτιρίου (με προσμέτρηση 
και του τυχόν υφιστάμενου τμήματός του που καταλαμ¬ 
βάνουν οι παραπάνω χρήσεις) είναι κατά περίπτωση ίση ή 
μεγαλύτερη από τα εξακόσια ή τα οκτακόσια τμ., απαιτεί¬ 
ται η εξασφάλιση τουλάχιστον μίας θέσης στάθμευσης 
μεγάλου αυτοκινήτου. 

4. Για τον υπολογισμό του συνολικού αριθμού των θέ¬ 
σεων στάθμευσης ανάλογα με τη χρήση του κτιρίου ισχύ- 
ουντα εξής σε συνδυασμό και μετά οριζόμενα στον πίνα¬ 
κα και την επόμενη παράγραφο 5: 

α) Υπολογίζεται το σύνολο των επιφανειών κάθε μίας 
από τις παραπάνω χρήσεις του κτιρίου, που προσμετρώ- 
νται στο συντελεστή δόμησης. 

β) Σε περίπτωση προσθήκης, δεν συνυπολογίζεται η 
επιφάνεια του νόμιμα υφισταμένου κτιρίου, που καταλαμ¬ 
βάνουν οι παραπάνω χρήσεις, εφόσον κατά την ανέγερση 
του κτιρίου δεν υπήρχε υποχρέωση εξασφάλισης θέσε¬ 
ων στάθμευσης μεγάλων αυτοκινήτων. 

γ) Σε περίπτωση αλλαγής χρήσης λαμβάνεται η συνολι¬ 
κή επιφάνεια του υφισταμένου κτιρίου που αλλάζει χρήση. 

δ) Το κατά τα ανωτέρω σύνολο των επιφανειών κάθε 
χρήσης διαιρείται με το σχετικό αριθμό του πίνακα. Γιατο 
δεκαδικό μέρος του πηλίκου και ανεξάρτητα από το μέ¬ 
γεθος αυτού, προστίθεται μια θέση στάθμευσης. Οι θέ¬ 
σεις που προκύπτουν από κάθε χρήση προστίθενται και 
αποτελούν το συνολικό αριθμό των θέσεων στάθμευσης 
μεγάλων αυτοκινήτων. 

5. Σε περίπτωση ανάπτυξης στο ίδιο κτίριο περισσοτέ- 
ρωντης μιαςχρήσεων, που η επιφάνειά τους χωριστά μεν 
είναι μικρότερη από οκτακόσια τμ. αλλά αθροιστικά υπερ¬ 
βαίνει τα οκτακόσια τμ., υπολογίζεται μια θέση ανά 1.500 
τμ. επιφάνειας κτιρίου, εκτός εάν οι χρήσεις υπάγονται 
κατά τον πίνακα σε ίδιες απαιτήσεις στάθμευσης, οπότε ο 
υπολογισμός του συνολικού αριθμού των θέσεων γίνεται 
σύμφωνα με το σχετικό αριθμό του πίνακα. 

6. Γ ια την αναγωγή του αριθμού των θέσεων στάθμευ¬ 
σης μεγάλων αυτοκινήτων σε συνολική επιφάνεια χώρου 
στάθμευσης, λαμβάνονται για μια θέση στάθμευσης με¬ 
γάλου αυτοκινήτου 50 τμ. χώρου στάθμευσης. 

7. Γιατις θέσεις στάθμευσης μεγάλων αυτοκινήτων δεν 
έχουν εφαρμογή οι διατάξεις των περιπτώσεων (β) και (γ) 
τηςπαρ. 2του άρθρου 1 του Ν.960/1979. 


ΠΙΝΑΚΑΣ: Απαιτήσεις μεγεθών στάθμευσης για μεγάλα 
αυτοκίνητα 


Χρήση κτιρίου 

Επιφάνεια σετ.μ. που 
αναλογεί σε 1 θέση 
στάθμευσης μεγάλου 


αυτοκινήτου 

Υπεραγορές τροφίμων ή 
άλλων ειδών, πολυκατα¬ 
στήματα, εμπορικά κέντρα 

1.000 

Μουσεία, 

Τουριστικές εγκαταστάσεις. 
Καταστήματα χονδρικής 
πώλησης. 

Βιομηχανίες, βιοτεχνίες, 
Κτίρια χονδρεμπορίου και 
αποθήκευσης 

2.000 

Νοσοκομεία, κλινικές, κτίρια 
περίθαλψης ΑΕΙ, ΤΕΙ, 
λύκεια,γυμνάσια, δημοτικά 
σχολεία, νηπιαγωγεία, 
(δημόσια ή ιδιωτικά) 
τράπεζες 

5.000 

Άρθρο 8 


Μεταβατικές διατάξεις 

1. Για την εφαρμογή των προϊσχυουσών διατάξεων με¬ 
τά τη δημοσίευση του παρόντος ισχύουν τα προβλεπό- 
μενα από τις παραγράφους 1 (περ.α και β) και 3 του άρ¬ 
θρου 26 του Ν. 2831/2000, όπως τροποποιήθηκαν με το 
άρθρο 12 (παρ.1 και2) του Ν. 3212/2003 (Α'308). 

2. Άδειες δόμησης που εκδίδονται σύμφωνα με την 
προηγούμενη παρ.1 αναθεωρούνται στο χρόνο ισχύος 
τους, θεωρώντας ότι έχει εξασφαλισθεί σύμφωνα με τις 
διατάξεις του παρόντος ο αριθμός των θέσεων που αντι¬ 
στοιχεί στην επιφάνεια που προβλέπει η αρχική άδεια. Τυ¬ 
χόν επί πλέον θέσεις που προκύπτουν στην περίπτωση αυ¬ 
τή, υπολογίζονται σύμφωνα με τις διατάξειςτου παρόντος. 

Γ ια την αναθεώρηση για αλλαγή χρήσης εφαρμόζονται 
ανάλογα οι διατάξεις της παραγράφου 3 του άρθρου 4 
του παρόντος. Οι διατάξειςτου παρόντος εφαρμόζονται 
επίσης και για τα τμήματα των κτιρίων, των οποίων ο φέ- 
ρων οργανισμός δεν έχει περατωθεί μέσα στο χρόνο 
ισχύος των ανωτέρω αδειών δόμησης. 

Άρθρο 9 

Καταργούμενες διατάξεις 

Από τη δημοσίευση του παρόντος διατάγματος καταρ- 
γείταιτο Π.Δ. 230/1993 «Καθορισμός του απαιτούμενου 
αριθμού θέσεων στάθμευσης αυτοκινήτων αναλόγως 
των χρήσεων και του μεγέθους των κτιρίων στην ευρύτε¬ 
ρη περιοχή Αθηνών» (Α' 94) και παύει να ισχύει για το ηπει¬ 
ρωτικό τμήμα της περιφέρειας Αττικής το Π.Δ. 350/1996 
«Ρύθμιση των υποχρεώσεων εξασφαλίσεως χώρου στάθ¬ 
μευσης αυτοκινήτων σε πόλεις της χώρας, καθώς και στις 
εκτός του εγκεκριμένου σχεδίου περιοχές αυτών» (Α' 
230). 

Άρθρο 10 

Το από 3.8.1987 π.δ/γμα «Καθορισμός ειδικών όρων ως 
προς τη δόμηση και διαμόρφωση τωνχώρων στάθμευσης 
αυτοκινήτων κλπ» (Δ'749/87) όπως αυτό τροποποιήθηκε 
με το από 25.4.1989 π.δ/γμα (Δ'253), τροποποιείται και 
συμπληρώνεται, όπως στις επόμενες παραγράφους: 

1. Το δεύτερο και τρίτο εδάφιο της παραγράφου 3 του 
άρθρου 3, όπως η παράγραφος αυτή τροποποιήθηκε και 
συμπληρώθηκε με το άρθρο 2 παρ.2 του από 25.4.1989 
Π.Δ/τος (Δ'253), αντικαθίστανται ως εξής: 

«Ο περιορισμός αυτός ο οποίος δεν ισχύει για το χώρο 
εισόδου ή εξόδου, που κατασκευάζεται σύμφωνα με την 
παράγραφο 1 .επιβάλλεται μόνο για το τμήμα πάνω από 
την επέκταση του υπογείου χώρου στάθμευσης, του 
οποίου η φύτευση είναι απαραίτητη για να υλοποιηθεί συ¬ 
νολικά στο οικόπεδο η απαίτηση του άρθρου 23 παρ.1 
του Κτιριοδομικού Κανονισμού (Δ'59/1989)». 

2. Η παράγραφος 3 του άρθρου 4 αντικαθίσταται ως 
εξής: 

«3. Σε κάθε κτίριο που προβλέπεται χώρος στάθμευσης 
αυτοκινήτων η πρόσβαση σ’αυτόν πρέπει να επιτυγχάνε¬ 
ται με είσοδο-έξοδο πλάτους τουλάχιστον 2,25 μ. 

Το άθροισμα των ανοιγμάτων εισόδων-εξόδων των χώ¬ 
ρων στάθμευσης σε κάθε πρόσωπο του οικοπέδου, δεν 
μπορεί να υπερβαίνει το ήμισυ του μήκους του προσώ¬ 
που, το οποίο πάντως δύναται να φθάνει τα 6μ. εάν το 
προκύπτον άθροισμα είναι μικρότερο από τον αριθμό αυ¬ 
τόν. Κατ’εξαίρεση και ύστερα από έγκριση της αρμόδιας 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ), το ανωτέρω άθροισμα μπορεί να είναι μεγαλύτε¬ 
ρο, όταν τούτο επιβάλλεται για λόγους κτιριοδομικής 
διαμόρφωσης του κτιρίου ή κυκλοφοριακούς λόγους.» 

Άρθρο 11 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 4 Μαρτίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 112 
Τροποποίηση διατάξεων του Π.Δ.352/1995 «Οργανισμός 
Σχολής Αστυφυλάκων» (ΑΊ87) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 4 του Ν.2226/1994 
«Εισαγωγή, εκπαίδευση και μετεκπαίδευση στις Σχολές 
της Αστυνομικής Ακαδημίας και στο Τμήμα Ανθυποπυρα- 
γώντης Πυροσβεστικής Ακαδημίας και άλλες διατάξεις» 
(Α' 122). 

2. Τις διατάξεις του άρθρου 11 παρ. 1 εδάφ. δ'καιζ'του 
Ν. 1481/1984 «Οργανισμός Υπουργείου Δημόσιας Τάξης» 
(ΑΊ52), όπως το άρθρο αυτό αντικαταστάθηκε με το άρ¬ 
θρο 1 παρ. 1 του Ν.1590/1986 (Α'49). 

3. Τις διατάξεις του άρθρου 28 παρ. 1 του Ν.2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'41). 


4. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (ΑΊ 37), το οποίο προ¬ 
στέθηκε με το άρθρο 27του Ν.2081/1992 (ΑΊ54) καιαντι- 
καταστάθηκε με το άρθρο 1 του Ν.2469/1997 (Α'38). 

5. Τις διατάξεις του Π.Δ.82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης» 
(Α'36). 

6. Τις διατάξειςτου άρθρου 22παρ. 3του Ν.2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α'247). 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

9. Την 84/2004 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Στο άρθρο 43 του Π .Δ.352/1995 (Α' 187), όπως αυτό τρο¬ 
ποποιήθηκε με τις διατάξεις του άρθρου 2 του 
Π.Δ.212/1998 (ΑΊ70) και του άρθρου 1 του Π.Δ.3/1997 
(Α'2) και ισχύει, προστίθεται παράγραφος 5 ως εξής: 

5. Ειδικά για την προετοιμασία της συμμετοχής τους 
στους Ολυμπιακούς Αγώνες της Αθήνας του έτους 
2004, οι αθλητές ατομικού ή ομαδικού αθλήματος, η 
επίδοση των οποίων ή των ομάδων τους εντάσσεται 
στα κριτήρια Α, Β και Γ της Επιτροπής Ολυμπιακής 
Προετοιμασίας (ΕΠ.Ο.Π.) της Ελληνικής Ολυμπιακής 
Επιτροπής (Ε.Ο.Ε.), δύνανται να ζητήσουν την ανα¬ 
στολή της φοίτησής τους στη Σχολή Αστυφυλάκων 
μέχρι και τη λήξη των Ολυμπιακών Αγώνων. Προς τού¬ 
το οι ενδιαφερόμενοι υποβάλλουν αίτηση στη Διεύ¬ 
θυνση Εκπαίδευσης του Αρχηγείου Ελληνικής Αστυ¬ 
νομίας, στην οποία επισυνάπτεται επίσημη βεβαίωση 
της ΕΠ.Ο.Π. ότι οι επιδόσεις τους πληρούν τα κριτή¬ 
ρια ένταξης, καθώς και αίτημα της οικείας Ομοσπον¬ 
δίας για απόσπαση σ' αυτή. Οι αθλητές δόκιμοι αστυ¬ 
φύλακες που πληρούν τις προϋποθέσεις αυτές χαρα¬ 
κτηρίζονται ως «επίλεκτοι αθλητές προολυμπιακής 
ομάδας» με διαταγή του Αρχηγού της Ελληνικής 
Αστυνομίας, με την οποία και διακόπτεται η φοίτησή 
τους. Στο διάστημα αυτό, σύμφωνα με την προβλεπό- 
μενη από τις διατάξεις του άρθρου 77 παρ. 17 του 
Ν.3057/2002 (Α'239) κοινή απόφαση των Υπουργών 
Πολιτισμού και Δημόσιας Τάξης, οι αθλητές δόκιμοι 
αστυφύλακες αποσπώνται στην Ομοσπονδία του οι¬ 
κείου αθλήματος. Εφόσον, κατά τη διάρκεια της από¬ 
σπασης, οι αθλητές δόκιμοι αστυφύλακες παύσουν 
να εντάσσονται, για οποιονδήποτε λόγο, στα κριτήρια 
Α, Β και Γ της ΕΠ.Ο.Π. της Ελληνικής Ολυμπιακής Επι¬ 
τροπής, αυτή οφείλει να το γνωστοποιήσει στο Αρχη¬ 
γείο Ελληνικής Αστυνομίας εντός 48 ωρών από τον 
αποχαρακτηρισμό του αθλητή από την ολυμπιακή 
ομάδα του 2004. Οι αθλητές δόκιμοι αστυφύλακες 
των οποίων διακόπτεται η απόσπαση, τίθενται στη 
διάθεση της Σχολής Αστυφυλάκων και δεν παρακο¬ 
λουθούν την εκπαίδευση. Οι αθλητές δόκιμοι αστυφύ¬ 
λακες που η απόσπασή τους έληξε με τη λήξη των 
Ολυμπιακών Αγώνων, καθώς και αυτοί που είναι στη 

διάθεση της Σχολής, παρακολουθούν κανονικά τη 
φοίτηση με την έναρξη του εκπαιδευτικού έτους που 
όφειλαν να παρακολουθήσουν και μετά την αποφοί¬ 
τησή τους από τη Σχολή ονομάζονται αστυφύλακες 
και εντάσσονται με βάση τη σειρά επιτυχίας τους στη 
σειρά αρχαιότητας των αστυφυλάκων με τους οποί¬ 
ους είχαν εισαχθεί στη Σχολή Αστυφυλάκων προς εκ¬ 
παίδευση. 

Άρθρο 2 

Οι διατάξεις της παραγράφου 5 του άρθρου 43 του 
Π.Δ.352/1995 (ΑΊ87), εφαρμόζονται ανάλογα και για 
τους αθλητές δοκίμους της Σχολής Αξιωματικών της Ελ¬ 
ληνικής Αστυνομίας. 


Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 3 Μαρτίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




